Die Mae West-lippesofa is 'n Surrealistiese beeldhouwerk wat in 1972 deur Salvador Dalί in die vorm van 'n sofa geskep is. Die ligrooi sitplekke van die meubelstuk bestaan uit poli-uretaanspons, wat bedek word met 'n rooi polidurlaag. Die grootte van die sofa is 110 x 183 x 81.5 cm (34 x 72 x 32 in). Dalί was so gefassineer deur die lippe van die aktrise Mae West dat hy dit as inspirasie vir die vorm van die sofa gebruik het. Dit was nie Dalí se bedoeling dat die sofa funksioneel gebruik sou word nie. Hy beweer ook dat hy die ontwerp van die sofa deels gebaseer het[verwysing benodig] op 'n hoop rotse naby Cadaqués en Portlligat, waar hy en sy vrou, Gala Éluard Dalí, jare lank gebly het. Die sofa is in 1973 deur Bocaccio Design (ook bekend as BD Barcelona Design) vervaardig. Edward James, 'n ryk Britse beskermheer van die Surrealiste in die dertigerjare, het oorspronklik die opdrag vir die beeldhouwerk aan Dalí gegee. Die sofa vorm nou deel van die kunsversamelings in die Museum Boijmans Van Beuningen in Rotterdam .